Quarte Epocha (Terra Medie)

Le Quarte Epocha del Terra Medie, sive Quarte Etate o Quarte Evo (abbreviate QE), in le fiction de J.R.R. Tolkien, es le epocha que ha comenciate post le 29 de septembre del anno 3021 TE (un anno que in le Computo del Contea era le anno 1421 CC), e le fin del Tertie Evo, quando Frodo Baggins e su oncle Bilbo navigava in un nave ex Terra Medie. Le anno sequente es appellate 1 QE o 1422 CC.The Lord of the Rings, volumine 3 (Le Retorno del Rege), Appendice B (chronologia), Quarte Epocha, annos 1421 SR e 1422 SR (3021 TE e 1 QE)

In le mundo de Tolkien le Prime Epocha es un tempore mythologic, plen de deitates e de actos (como le creation del Sol e del Luna) que creava e formava le mundo; le Secunde es un etate de auro, ancian e legendari; le Tertie un era medieval e barbaric, declinate ab su predecessor ma que mesmo contene possibilitates de cosas maraviliose e magic; e le Quarte es nostre, le epocha que continuava pro multo seculos usque illo deveniva le mundo planate e mundan de hodie.

In le prologo del Senior del Anellos Tolkien face clar que le Terra Medie es nostre terra, que le action del romance occurreva in nostre passato, non in un altere mundo, e que le region del Contea era ubi hodie es Europa nord-occidental: "Ille dies, le Tertie Epocha del Mediterra, nunc son in le passato distante, e le forma de tote paises ha essite cambiate; ma le regiones ubi le hobbites viveva, era sin dubita le mesmes ubi illes adhuc tarda: le Nord-West del Vetule Mundo, al est del Mar."The Lord of the Rings, volumine 1 (Le Communitate del Anello), Prologio, parte 1 ("Concerning Hobbits"): "Those days, the Third Age of Middle-earth, are now long past, and the shape of all lands had been changed; but the regions in which Hobbits then lived were doubtless those in which they still linger: the North-West of the Old World, east of the Sea."

 Referentias 

Categoria:J. R. R. Tolkien
Categoria:Terra Medie
Categoria:Le Hobbit
Categoria:Le Senior del Anellos